ai4bharat/Pralekha huggingface dataset:
پیٹرولیم اور قدرتی گیس کی وزارت
پی این جی/ سی این جی کی پیداوار
نئی دہلی، 2 دسمبر 2019، پٹرولیم اور قدرتی گیس کے مرکزی وزیر جناب دھرمیندر پردھان نے ایک سوال کے تحریری جواب میں آج لوک سبھا کو بتایا کہ پٹرولیم پلاننگ اینڈ انالائسز سیل  کے ذریعہ مہکا کرائی گئی معلومات کے مطابق اپریل ۔ اکتوبر 2019 کی مدت کے دوران تقریباً 1846 ایم ایم ایس سی ایم قدرتی گیس کی گھریلو پیدوار اور 19031 ایم ایم ایس سی ایم ایل این جی درآمد ہوئی ہے۔ انہوں نے کہا ک اس گیس سے پائپڈ نیچورل گیس  اور کمپریسڈ نیچورل گیس  کی ضرورتیں بھی پوری ہوئی ہیں۔انہوں نے بتایا کہ پٹرولیم اور قدری گیس ریگولیٹری بورڈ نے اپنے لازمی حصے کے طور پر گیل کو 2655 کلومیٹر طویل جگدیش پور ۔ ہلدیا۔ بوکارو۔ دھمرا پائپ لائن  پروجیکٹ اور تقریباً 750 کلومیٹر طویل برونی۔ گوہاٹی پائپ لائن بچھانے کا مجاز بنایا ہے جسے شمال مشرقی خطہ نیشنل گیس گرڈ کے ساتھ جڑ جائے گا اور یہ پروجیکٹ فی الحال عمل درآمد کے مختلف مراحل میں ہے۔ایک مشترکہ کمپنی  اندر دھنش گیس گرڈ لمیٹیڈ کو تمام شمال مشرقی ریاستوں مں پائپ لائن کنکٹی وٹی کے لئے ملایا گیا ہے۔ پروجیکٹ سے قبل کی مختلف سرگرمیاں جیسے تفصیلی افادی رپورٹ  کی تیاری، روٹ سروے، زمین کی شناخت وغیرہ جیسے سرگرمیاں جاری ہیں۔ پرادیپ۔ ہلدیا۔ برونی آئل پائپ لائن کے معاملے میں یکم نومبر 2019 کو اس پروجیکٹ میں ہئیتی پیش رفت 26.51 فیصد ہوچکی تھی۔
پٹرولیم اینڈ نیچورل گیس ریگولیٹری اتھارٹی بورڈ ، پی این جی آر بی ایکٹ 2006 کے مطابق جغرافیائی علاقوں  میں سٹی گیس ڈسٹری بیوشن  نیٹ ورک قائم کرنے کی غرض سے اداروں کو مجاز کرنے کا حق رکھتا ہے ۔ پی این جی آر بی نے سی جی ڈی نیٹ ورک قائم کرنے کے لئے جی اے کی شناخت کی ہے جس کا انحصار قدرتی گیس پائپ لائن رابطہ / قدرتی گیس کی دسیتابی اور تکنیکی نیز کاروباری افادیت پر ہے۔ پی این جی آر بی نے 229 جی اے کو مجاز بنایا ہے جو پورے ملک میں سی جی ڈی نیٹ ورک قائم کرنے کے لئے 407 اضلاع کا احاطہ کرتا ہے۔
۔۔۔۔۔۔۔۔۔۔۔
U- 5509
(Visitor Counter : 51
مکانات اور شہری غریبی کے خاتمے کی وزارت
سوچھتا کی ٹرین: احمد آباد کے سوچھتا کی طرف اختراعی سفر کا آغاز
سوچھتا پکھواڑہ 2023 کے تحت احمد آباد میونسپل کارپوریشن  نے اپنے وائبرینٹ شہر میں کچرے کے بندوبست کے تئیں بیداری پیدا کرنے کے لیے ایک اختراعی سفر کا آغاز کیا۔ انھوں نے جو ذہانت آمیز انداز اختیار کیا وہ تھا ’سوچھتا ٹرین‘ اقدام۔ یہ ایک تخلیقی کوشش ہے جسے احمد آباد میں صفائی اور کچرے کے بندوبست کے کلچر کو فروغ دینے کے لیے ڈیزائن کیا گیا ہے۔
’سوچھتا ٹرین‘ پہل کا مقصد بہت سے مقاصد کو حاصل کرنا ہے۔ سب سے پہلے، اس نے شہر میں کچرے کے بندوبست اور صفائی کی اہمیت کے بارے میں بیداری کو فروغ دینے کی کوشش کی۔ اس مقصد کو حاصل کرنے کے لیے، اے ایم سی نے ایک عمیق اور لطف انگیز تجربے کے ذریعے رہائشیوں اور وزیٹرس کو مشغول کرنے اور انھیں ایجوکیٹ کرنے کا فیصلہ کیا۔
’سوچھتا ٹرین‘ ایک فرحت بخش اور معلوماتی سواری تھی جو مسافروں کو کنکریہ لیک فرنٹ کے دلکش سفر پر لے گئی۔ ٹرین کے سفر کے دوران، مسافروں کو دلکش ڈسپلے اور پریزنٹیشنز کے ذریعے ویسٹ مینجمنٹ کے بارے میں جاننے کا منفرد موقع ملا۔ یہ تعلیمی مواد سیکھنے کے تجربے کو خوشگوار اور یادگار بنانے کے لیے تیار کئے گئے ہیں۔
’سوچھتا ٹرین‘ پہل کے سب سے اختراعی پہلوؤں میں سے ایک خاص طور پر تیار کردہ پیغامات تھے۔ مسافروں کو کچرے کے بندوبست کی اہمیت کے بارے میں اثر انگیز پیغامات والی پلیٹیں اور ہینڈ بولٹ پیش کیے گئے۔ ان منفرد اور ٹھوس یاد دہانیوں نے رہائشیوں اور مہمانوں، دونوں میں بیداری پیدا کرنے اور ذمہ داری کا احساس بیدار کرنے کا کام کیا۔
’سوچھتا ٹرین‘ پہل صفائی اور کچرے کے بندوبست کو فروغ دینے میں اختراعی اقدامات کے لیے اے ایم سی کے غیر متزلزل عزم کی عکاسی کرتی ہے۔ اس نے احمد آباد میں سوچھتا کے مقصد کو آگے بڑھانے کے لیے ان کے تخلیقی اور تخیلاتی انداز کو ظاہر کیا۔ شہریوں نے دل و جان سے اس اقدام میں حصہ لیا۔
’سوچھتا ٹرین‘ پہل کا اثر قابل ذکر رہا ہے۔ اس نے رہائشیوں اور ناظرین میں کچرے کے بندوبست اور صفائی کی اہمیت کے بارے میں بیداری میں نمایاں اضافہ کیا ہے۔ مسافر تعلیمی مواد کے ساتھ سرگرمیوں سے روبرو ہوکر، سوچھ بھارت مشن اربن 2.0 کے مجموعی مشن میں اپنا حصہ ڈال رہے ہیں۔ اس اقدام نے شہر کے مکینوں اور ناظرین میں ذمہ داری کے احساس کو بھی فروغ دیا، انہیں کچرے کے بندوبست میں فعال کردار ادا کرنے کی ترغیب دی۔ سب سے اہم بات یہ ہے کہ یہ جدت طرازی کی ایک روشن مثال کے طور پر سامنے آیا، جو صفائی کو فروغ دینے کے لیے تخلیقی طریقے تلاش کرنے والے دوسرے شہروں کے لیے ایک ماڈل کے طور پر کام کر رہا ہے۔
احمد آباد میونسپل کارپوریشن کی طرف سے آئی ایس ایل 2.0 کے تحت ’سوچھتا ٹرین‘ پہل یہ ظاہر کرتی ہے کہ سوچھتا کو فروغ دینے کے لیے تخیل، اختراع اور تخلیقی صلاحیتوں کو کس طرح استعمال کیا جا سکتا ہے۔ یہ تبدیلی کا منصوبہ نہ صرف بیداری میں اضافہ کرتا ہے بلکہ ایک صاف ستھرے اور ماحول کے لحاظ سے زیادہ ذمہ دار احمد آباد کی تلاش میں رہائشیوں اور ناظرین کو فعال طور پر شامل بھی کرتا ہے۔ یہ ہماری کمیونٹیز میں بامعنی اور پائیدار تبدیلی لانے کے لیے اختراعی طور طریقوں کی تاثیر کے ثبوت کے طور پر نمایاں ہے۔
۔۔۔۔۔۔۔۔۔۔۔۔۔۔۔۔۔
ش ح۔ م م۔ م ر
Urdu No. 9823
(Visitor Counter : 46
ریلوے کی وزارت
کنبھ میلے کےلئے خصوصی ٹرین
ہندوستانی ریلوے ریاستی سطح کی بنیاد پر ٹرینیں نہیں چلاتی ہے کیونکہ ریلوے نیٹ ورک ریاستی حدود کے پار ہے۔تاہم ہریدوار میں کنبھ میلے  کے لئے ،ہندوستانی ریلوے نے موجودہ کووڈ-19صورت حال کے پیش نظر ،ریاستی حکومتوں کے خدشات اور مشوروں کو ملحوظ نظر رکھتے ہوئے مناسب انتظامات کئے ہیں۔ہریدوار کے لئے پہلے سے جاری خدمات کے ساتھ مزید 12جوڑی کنبھ میلہ اسپیشل چلائی جارہی ہیں۔اس کے علاوہ ،15جوڑی ٹرینیں صرف ہریدوار کےلئے مخصوص ہیں،جس سے عقیدت مندوں کو مزید سہولت حاصل ہوسکے۔ تاہم ہریدوار کے سفر کےلئے مسافر دہلی جیسے اسٹیشنوں میں دوسرے اسٹیشنوں کے مقابلے مناسب تبدیلی کا فائدہ اٹھا سکتے ہیں۔
یہ معلومات ایک سوال کے جواب میں ،ریلوے ،کامرس ،صنعت اور صارفین امور ،خوراک اور عوامی تقسیم کے مرکزی وزیر جناب پیوش گوئل نے آج لوک سبھامیں دی۔
ش ح ۔ا م۔ ر ب۔
U:2676
(Visitor Counter : 82
وزارتِ تعلیم
جناب دھرمیندر پردھان نے خواتین کے معاملات پر کام کرنے والے ایک وفد سے ملاقات کی جو سبھی خواتین پر مشتمل تھا
نئی دہلی،08 اکتوبر، 2021 / تعلیم و ہنر مندی کے فروغ اور چھوٹی صنعتوں کے مرکزی وزیر جناب دھرمیندر پردھان نے آج ، درشٹی استری ادھیاین پربھودھن کیندر کے ایک وفد سے ملاقات کی ، جس کے سبھی ارکان خواتین ہیں۔ یہ کندر خواتین سے متعلق مطالعے کا ایک مرکز ہے جو سماج میں خواتین کی صورتحال سے متعلق اہم معاملات پر تحقیق کرتا ہےاور انہیں سمجھتا ہے۔ مرکزی وزیر کو ‘‘بھارت میں خواتین کی صورتحال ’’ کے موضوع پر ایک رپورٹ بھی پیش کی گئی۔
اس وفد نے تعلیم ، این سی سی / این ایس ایس / اکساؤٹس اور گائیڈ میں طالبات کی بڑھتی ہوئی حصے داری ، ہنر مندی کے فروغ اور کھیل کود اور ان کے لیے دیگر متعلقہ معاملات کے ذریعے صنفی حساسیت میں اضافہ کرنے پر تجاویز بھی پیش کی۔
وزارتِ تعلیم
وزارت تعلیم نے اسکولی تعلیم کے لیے قومی نصاب کے فریم ورک کے مسودے پر تجاویز طلب کی ہیں
قومی تعلیمی پالیسی 2020 کا مقصد ہندوستان میں اسکولی تعلیم اور اعلیٰ تعلیم پر مشتمل پورے تعلیمی نظام کو تبدیل کرنا ہے۔ اسکولی تعلیم بچے کی زندگی کے سنگ بنیاد کے طور پر کام کرتی ہے۔ اسکولی تعلیم کے تناظر میں،این ای پی2020 میں 10+2 کے ڈھانچے کو 5+3+3+4 میں منتقل کرنے کی سفارش کی گئی ہے اور مختلف مراحل - بنیادی، تیاری، درمیانی اور ثانوی میں نصابی اور تدریسیاتی تبدیلیوں کی تجویز پیش کرنے والے ترقیاتی تناظر پر زور دیا گیا ہے۔
این ای پی 2020 کے فالو اپ کے طور پر، چار قومی نصابی فریم ورک، یعنی اسکولی تعلیم کے لیےاین سی ایف ، ابتدائی بچپن کی دیکھ بھال اور تعلیم کے لیےاین سی ایف ، اساتذہ کی تعلیم کے لیےاین سی ایف اور بالغوں کی تعلیم کے لیےاین سی ایف کو تیار کرنے کام شروع کیا گیا ہے۔ نیشنل وزارت تعلیم نے ڈاکٹر کے کستوریرنگن کی صدارت میںنیشنل اسٹیئرنگ کمیٹی قائم کی تھی جس کا مقصد این سی ایفزتیار کرنے کا کام کرنا اور اس کی رہنمائی کرنا ہے۔
غور و خوض کے ایک شراکتی عمل سے گزرتے ہوئے، قومی نصاب کے فریم ورک کے لیے  متنوع متعلقین بشمول اساتذہ، والدین، طلباء، تعلیمی ادارے، نو اور غیر خواندہ، مضامین کے ماہرین، اسکالرز، بچوں کی دیکھ بھال کرنے والے افراد وغیرہسے معلومات طلب کی گئیں۔ ڈیجیٹل موڈ میں، موبائل ایپ سروے نے تقریباً 1,50,000 متعلقین سے مادخل حاصل کیے ہیں۔ اگست 2022 میں وزارت تعلیم کی طرف سے شروع کیے گئے سٹیزن سینٹرک سروے نے 12,00,000 سے زیادہمتعلقین سے معلومات حاصل کی ہیں۔ ای سی سی ای،اسکولی تعلیم ،تعلیم اساتذہ اور تعلیم بالغاں کے تمام شعبوں میں معلومات حاصل کی جارہی ہیں۔ مادخل کی جھلکیاں تمام علاقوں سے این ای پی 2020 کی سفارشات کی توثیق کرتی ہیں۔
ان معلومات کو مدنظر رکھتے ہوئے، قومی نصابی فریم ورک برائے فاؤنڈیشن اسٹیج کو 20 اکتوبر 2022 کو وزارت تعلیمکے ذریعہ شروع کیا گیا۔ اس این سی ایف – ایف ایس کے تسلسل میں، اسکولی تعلیم کے لیے قومی نصاب کا فریم ورک - پری ڈرافٹ بھی تیار ہے۔ اسکولی تعلیم کے مختلف مراحل میں طلباء کی متنوع ضروریات، متعدد تدریسیاتی نقطہ نظر، آموزشی تدریسی مواد کے پیش نظر، طلباء، والدین، اساتذہ، ٹیچر ایجوکیٹرز، ماہرین،اسکالرز اور مختلف طبقات کے پروفیشنلز سے مادخل اور اس این سی ایف -اسکول ایجوکیشن  کی سفارشاتحاصل کرنے کی اہمیت محسوس کی گئی۔ اپنی رائے دیتے وقت، اس بات کو ذہن میں رکھنے کی ضرورت ہے کہ یہ این سی ایف- ایس ای کا ایک پری ڈرافٹ ہے جس پر قومی اسٹیئرنگ کمیٹی کے اندر کئی دور کی بحث کی ضرورت ہے۔ متنوع متعلقین کے تاثرات این ایس سی کو اس مجوزہ فرویم کے مختلف طریقوں اور نقطہ ہائے نظر سے پر تنقید ی نظر ڈالے میں مزید مدد ملے گی۔
اسکولی تعلیم کے مرحلے، نصاب کے ایریئے، اسکول گورننس،اندازہ قدر وغیرہ کے بارے میں رائے طلب کی جاتی ہے۔
آپ اپنی رائے درج ذیل ای میل پتے پر بھیج سکتے ہیں-ncf.ncert@ciet.nic.in
دستاویز کا لنک- https://ncf.ncert.gov.in/webadmin/assets/b27f04eb-65af-467f-af12-105275251546
۔۔۔۔۔۔۔۔۔۔۔
ش ح۔ا گ۔ن ا۔
06-04-2023))
U-3833
(Visitor Counter : 351
وزارت خزانہ
دلّی کے کسٹم حکام نے، اندرا گاندھی بین الاقوامی ہوائی اڈّے پر، دس لاکھ روپئے کے جعلی ہندوستانی کرنسی نوٹوں کے ساتھ، ساڑھے سات لاکھ روپئے سے زیادہ کا اسمگل شدہ سونا برآمد کیا: دو افرادگرفتار
نئی دہلی،14 جنوری2022: 12 جنوری 2022 کو ایک ہندوستانی مسافر پرواز نمبر ایس جی 753 کے ذریعے راس ال خیمہ متحدہ عرب امارات سے 12 جنوری 2022 کی پرواز سے اندرا گاندھی بین الاقوامی ہوائی اڈّے کے ٹرمینل-3 پر نئی دلّی پہنچا تھا۔ اسے کسٹم افسران نے جانچ پڑتال کے لیے روک لیا۔
کسٹم افسران نے اس کے قبضے سے 24  چاندی کے سلینڈر کی شکل کے سونے کے ٹکڑے برآمد کئے جن کا مجموعی وزن 175 گرام ہے اور جس کی محصولاتی قیمت 765089 روپئے  ہے۔ اس کے پاس سے 1000000 روپئے   بھی برآمد کئے گئے۔پوچھ تاچھ کے عمل میں ایک اور ہندوستانی شہری کو بھی روکا گیا جسے آنے والے اس مسافر کو نئی دلّی کے اندرا گاندھی بین الاقوامی ہوائی اڈّے کے آمد کے گیٹ پر رسیو کرنا تھا۔
مذکورہ شخص کے پاس سے 24  چاندی چڑھائے ہوئے سیلنڈر کی شکل کے سونے کے ٹکڑے برآمد کئے گئے جن کا مجموعی وزن 175 گرام تھا۔ اس مسافر نے 1000000 روپئے کی مالیت کا ایف آئی سی این اپنے ٹرالی بیگ میں چھپایا ہوا تھا۔ انھیں کسٹم قانون 1962 کی دفعہ110 کے تحت ضبط کرلیا گیا۔ علاوہ ازیں مسافر اور اس کے وصول کنندہ کو 12 جنوری 2022 کو کسٹم قانون 1962 کی دفعہ 104 کے تحت گرفتار کیا گیا ہے۔ مزید تفصیل جاری ہے۔ قومی تحقیقاتی ایجنسی کو بھی مطلع کردیا گیا ہے اور وہ بھی تحقیقات میں شامل ہوگئی ہے۔
نوجوانوں کے امور اور کھیل کود کی وزارت
رقوم کی کوئی کمی نہیں ہے اور اولمپک کے لیے تیاریاں زورشور سے جاری ہیں: جناب کرن ریججو
کھیل کود سے متعلق بھارت کی اتھارٹی نے 2022-2021کے بجٹ میں 660.41کروڑ روپے مختص کیے ہیں جو2021-2020کے بجٹ تخمینے کی مقابلے 32.08فیصد زیادہ ہیں
این ایس ایف نے 280 کروڑ روپے مختص کیے جو 2020-2021 کے تخمینہ بجٹ کے مقابلے 14.28فیصد زیادہ ہیں
نوجوانوں کے امور اورکھیلوں کی وزارت نے سالانہ بجٹ2022-2021کے اخراجات2596.14کروڑ روپے رکھے ہیں جب کہ 2021-2020کے نظرثانی شدہ بجٹ پلان کے لیے منظور کیے گئے 1800.15کروڑ روپے مختص کیے گئے تھے۔مرکزی بجٹ 2022-2021میں کھیلوں کے محکمے کے لیے 1960.14کروڑ روپے مختص کیے گئے ہیں۔بھارت کی کھیل کود سے متعلق اتھارٹی کے لیے مختص بجٹ میں ایک بڑا اضافہ کیا گیا ہے، جو ایک مرکزی ایجنسی ہے اور جو جولائی 2021 میں منعقد ہونے والے ٹوکیو اولمپکس کے لیے بہترین ایتھلیٹس کی تیاری کی غرض سے مالی مدد فراہم کرنے کی ذمہ دار ہے۔کھیل کود سے متعلق قومی فیڈریشنز  میں بجٹ کے اس اضافے سے بھارتی ایتھلیٹس کی اولمپکس تیاریوں میں مدد بھی فراہم ہوگی۔
بجٹ کے بارے میں میڈیا سے بات کرتے ہوئے نوجوانوں کے امور اور کھیلوں کے مرکزی وزیر جناب کرن ریججو نے کہا ‘‘یہ اولمپک سال ہے اور اولمپک تیاری فی الحال حکومت کی سب سے بڑی ترجیح ہے۔ایس اے آئی اوراین ایس ایف میں ایک بڑےاضافے سے یہ بات یقینی ہوجائے گی کہ رقوم کی کوئی کمی نہیں ہے اور اولمپک تیاریاں زوروشور سے جاری ہیں۔ ہم ممکنہ بہترین طریقے سے تیاری کررہے ہیں’’۔ جناب ریججو نے یہ بھی کہا کہ ایتھلیٹس یا کسی بھی فیڈریشن کو کھلاڑیوں کی تربیت کے لیے جو کچھ بھی درکار ہوگا وہ فراہم کیا جائے گا اور رقوم کی کوئی قلت نہیں ہے۔ ‘‘ایتھلیٹس یا فیڈریشنز کی طرف سے کی گئی کوئی بھی مانگ زیر التوا نہیں ہے۔وزیر موصوف نے کہا‘‘کھیلوں کی وزارت کو کسی بھی طرح کی مالی قلت کا سامنا نہیں ہے۔اگر ہمیں مزید کوئی ضرورت محسوس ہوتی ہے تو ہمیشہ نظرثانی شدہ تخمینہ موجودہے’’
ایس اے آئی کے لیے 660.41کروڑ روپے مختص کیے گئے ہیں اور الاٹ کی گئی رقم میں 2021-2020کے بجٹ تخمینے کے مقابلے 32.08فیصد کا اضافہ کیا گیا ہے۔کھیلوں کے محکمہ کے سکریٹری جناب متل نے کہا کہ اس خاطر خواہ اضافے سے تربیت اور مقابلے کے لیے سالانہ کلینڈر میں بڑے پیمانے پر اخراجات کیے جاسکیں گے۔یہ رقوم ایتھلیٹس کی تربیت کے فنڈکے طور پر استعمال کی جاتی ہے۔ جناب روی متل نے مزید کہا کہ این ایس ایف کو 280 کروڑ روپے موصول ہوئے ہیں جو 2021-2020کے بجٹ تخمینے کے مقابلے 14.28فیصد زیادہ ہیں۔جناب متل نے یہ بھی کہا کہ حکومت کے ایک اہم کھیلو انڈیا پروگرام کے لیے بجٹ میں بھی 72.04فیصد کا اضافہ کیاگیا ہے۔ پچھلے سال کھیلوانڈیا بجٹ کو بنیادی ڈھانچے کے ترقی یا کوچنگ کیمپوں کے لیے ، کووڈ-19عالمی وبا کی وجہ سے استعمال نہیں کیا جاسکا۔
نوجوانوں کے امور کے محکمہ کی سکریٹری محترمہ اوشا شرما نے کہا‘‘ہمارا پروگرام آگے بڑھے گا اور اسے کھیلوں کے محکمے کے ساتھ بہتر تال میل کے تناظر میں نئی شکل میں پیش کیا جائے گا۔پروگراموں کو پیش کیا جانااور اس پر عمل درآمد کیا جانامزید متحرک ہوگا جس کے تحت ہم برادری کو فعال بناسکیں گے اور وہ رضاکاروں کے پلیٹ فارم میں شامل ہوسکیں، اس کے لیے ان کے اندر جذبہ پیدا کرسکیں گے۔وائی اے ایس وزیر کی رہنمائی میں ہم نے ایک کروڑ نوجوان رضاکاروں کا نشانہ مقرر کیا ہے۔اس کے لیے ہم بڑے پیمانے پر ایک مہم جلد ہی شروع کرنے والے ہیں۔’’
وزیراعظم کا دفتر
وزیراعظم 30 مئی کو پی ایم کیئرز فار چلڈرن اسکیم کے تحت فوائد کا اجراء کریں گے
نئی دہلی۔ 29 مئی وزیر اعظم جناب نریندر مودی 30 مئی 2022 کو صبح 10:30 بجے ویڈیو کانفرنسنگ کے ذریعہ پی ایم کیئرز فار چلڈرن اسکیم کے تحت فوائد کا اجراء کریں گے۔ وزیر اعظم ا سکول جانے والے بچوں کو اسکالر شپ منتقل کریں گے۔ پروگرام کے دوران بچوں کے لیے پی ایم کیئرزفار چلڈرن کی پاس بک اور آیوشمان بھارت - پردھان منتری جن اروگیا یوجنا کے تحت ہیلتھ کارڈ بچوں کے حوالے کیا جائے گا۔
11 مارچ 2020 سے 28 فروری 2022 کے دوران بچوں کے لیے پی ایم کیئرزفار چلڈرن ا سکیم کا آغاز وزیراعظم نے 29 مئی 2021 کو ان بچوں کی مدد کے لیے کیا تھا، جن کے والدین یا قانونی سرپرست یا گود لینے والے والدین کو کھوچکے ہیں یا کووڈ – 19 وبائی مرض سے بچ گئے ہیں ۔ اس سکیم کا مقصد یہ ہے کہ بچوں کی مستقل دیکھ بھال اور تحفظ کو یقینی بنایا جائے تاکہ انہیں مستقل طور پر رہائش فراہم کی جا سکے ، تعلیم اور وظائف کے ذریعہ انہیں بااختیار بنایا جا سکے ، اور انہیں 23 سال کی عمر میں ہیلتھ انشورنس کے ذریعہ ان کی فلاح و بہبود کو یقینی بنا کرخود کفیل زندگی گزارنے کے لیے آٹھ لاکھ روپے کی مالی مدد فراہم کی جا سکے۔ بچوں کے رجسٹریشن کے لیے pmcaresforchildren.in کے نام سے ایک پورٹل شروع کیا گیا۔ پورٹل ایک ونڈو سسٹم ہے جو بچوں کے لیے منظوری کے عمل اور دیگر تمام سہولیات فراہم کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5855
(
صدر جمہوریہ کا سکریٹریٹ
صدر جمہوریہ ہند نے یوم آئین کی تقریبات کاافتتاح کیا، انہوں نے کہا کہ آئین کی تشریح ایک ایسا کام ہے جو جاری وساری ہے اور یہ قوم کے نوجوانوں پر ہے کہ وہ اس میں بیان کیے گئے اصولوں پر عمل کرنے کے کام کو آگے بڑھائیں
نئیدہلی۔26؍نومبر۔صدر جمہوریہ ہند جناب رام ناتھ کووند نے یوم آئین کی تقریبات کاافتتاح کیا۔ ان تقریبات کا انعقاد نئی دہلی میں آج  کو ہمارے آئین کی منظوری کی 70ویں سالگرہ منانے کیلئے سپریم کورٹ نے کیا۔
اس موقع پر اظہار خیال کرتے ہوئے صدر جمہوریہ ہند نے کہا کہ آئین ہمارے ملک کا مخطوطہ ہے جسے حساس اور نازک طریقے سے پڑھا جانا چاہئے۔ آئین نے یہ مشکل کام عدلیہ کو سونپا ہے ۔ آئین اور اس میں دیے گئے قوانین کی حتمی تشریح کرنے والے کی حیثیت سے سپریم کورٹ کے رول کو برقرار رکھتے ہوئے عدلیہ کا رول ایک سرپرست کا رول بن جاتا ہے۔ ہمارے آئین کے مصنفین نے اسے ضروری اختیارات اور بغیر کسی دباؤ میں آئے اس عمل کر نے کی آزادی فراہم کرتے ہوئےانتہائی درجے کی احتیاط سے کام لیا۔ ان سات دہائیوں میں جن کے دوران بہت سے اہم واقعات ہوئے ، عدلیہ انتہائی درجے کی اس ذمہ داری کے تئیں بیدار رہا جو اسے سونپی گئی تھی۔
صدر جمہوریہ نے کہا کہ سپریم کورٹ نے لوگوں تک رسائی حاصل کرنے کیلئے بہت سے اختراعی اقدامات کی شروعات کی ہے لیکن عوام کے ایک بڑے طبقے کیلئے انصاف اب بھی پہنچ سے باہر ہے۔
سبھی کیلئے انصاف کی رسائی کے معاملے پر اشارہ کرتے ہوئے صدر جمہوریہ نے کہا کہ زیادہ خرچ والے طریقوں کے پیش نظر ایک طریقہ یہ بھی ہے کہ مفت قانونی مدد فراہم کی جائے۔ انہوں نے آزمودہ کار وکیل اشوک سین کو یاد کرتے ہوئے کہا کہ جناب سین نے اپنی طویل پیشہ ورانہ زندگی میں اس میدان میں کئی رول ادا کیے، ان کاواحد مقصد کسی ایک شخص کو نہیں بلکہ سبھی انصاف فراہم کرانا تھا۔ انہوں نے امید ظاہر کی کہ زیادہ سے زیادہ پیشہ ور افراد جناب سین کی زندگی سے جذبہ حاصل کر یں گے اور اپنے علم سے ضرورتمندوں کو مفت فائدہ پہنچائیں گے۔ انہوں نے کہا کہ انصاف کو سبھی کیلئے مزید قابل رسائی بنانے کیلئے سبھی متعلقہ فریقوں کو اجتماعی کوشش کرنی چاہئے۔
صدر جمہوریہ نے کہا کہ محض یہ سوال نہیں ہے کہ رسائی خرچ کی وجہ سے محدود ہے بلکہ زبان بھی بہت سے لوگوں کیلئے ایک طویل عرصے سے ایک روکاوٹ بنی ہوئی ہے۔ انہیں یہ کہتے ہوئے خوشی تھی کہ سپریم کورٹ نے اپنے فیصلے 9 مقامی زبانوں میں بھی دستیاب کرانے شروع کیے ہیں۔ انہوں نے کہا کہ انصاف کی راہ میں ایک اور روکاوٹ تاخیر ہے جس کے نتیجے میں کام جمع ہوجاتا ہے۔ ان کاموں کو ان کے انجام تک پہنچانے کیلئے تفصیلی بات چیت اور باقاعدہ کوششوں کی ضرورت ہے۔ اطلاعات اور مواصلات کی ٹیکنالوجی کے ذریعے اس میدان میں حیرت انگیز نتائج برآمد کیے جاسکتے ہیں، انہیں یہ کہتے ہوئے خوشی ہوئی کہ تکنیکی اختراع کی مدد لینی شروع کردی گئی ہے۔
صدر جمہوریہ نے کہا کہ ہمیں آئین، اس کی شقوں اور مساوات کے لیے بیان کیے گئے اس کے بنیادی اصولوں کے بارے میں بیداری پھیلانے کی زبردست کوشش کرنی چاہئے۔ ہمیں خصوصاً نئی نسل کو اپنے بانی آباو اجداد کے عظیم نظریے سے واقف کرانا چاہئے ۔ آخر کا ر ہم اس قوم کی وراثت میں دو پیڑھیوں کے درمیان ایک رابطہ ہیں ، آئین کی تشریح ایک ایسا کام ہے جو جاری وساری ہے اور اس کا انحصار قوم کے نوجوانوں پر ہے کہ وہ اس میں بیان کیے گئے اصولوں پر عمل کرنے کے کام کو آگے لے جائیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس ۔ع ن
U-5382
(Visitor Counter : 26
وزارت دفاع
رکشا راجیہ منتری شری پد نائک نےمیڈیا سے دفاعی امور کی رپورٹنگ میں قومی سلامتی کے تئیں حساس رہنے کی اپیل کی
نئی دہلی،20؍ستمبر 2019:رکشا راجیہ منتری جناب شری پد نائک نے میڈیا سے اپیل کی ہے کہ وہ مسلح افواج سے متعلق پیش رفتوں کے بارے میں رپورٹنگ کے دوران قومی سلامتی کے تئیں حساس رہے۔آج یہاں ڈیفنس کاریسپونڈنٹس کورسکی اختتامی تقریب سے خطاب کرتے ہوئے جناب شری پد نائک نے کہا کہ صحافیوں کا کام ان فوجیوں کی حوصلہ افزائی کرنا ہے، جو انتہائی مشکل حالات میں اپنی ڈیوٹی دیتے ہیں اور یہاں تک کہ قوم کی خدمت میں وہ قربانی دینے کے لئے بھی تیار رہتے ہیں۔
رکشا راجیہ منتری نے صحافیوں سے اپیل کی کہ وہ حکومت اور لوگوں کے درمیان ایک پُل کا کام کریں، جو کہ کسی ملک کے خوشحال ہونے کے لئے ناگزیر ہے۔ انہوں نے کہ کہا کہ حکومت کی ذمہ داری ہے کہ وہ عوام کی فلاح و بہبود کے لئے مسلسل کوشش کرے، جبکہ میڈیا کی ذمہ داری ہے کہ وہ سرکاری پالیسیوں اور پروگراموں کے بارے میں لوگوں کو باخبر کرے۔ انہوں نے اس بات کا اعادہ کیا کہ حکومت مسلح افواج کی بہتری کے لئے ہر ممکن کوشش کرے گی۔
کامیاب طورپر ڈی سی سی 2019ء مکمل کرنے کے لئے ٹرینی صحافیوں کو مبارکباد دیتے ہوئے جناب شری پد نائک نے امید ظاہر کی کہ اس کورس نے کثیر جہتی نقطہ نظر فراہم کیا ہے، جو صحافیوں کو مسلح افواج سے متعلق واقعات اور پیش رفتوں کی بامقصد،گہرائی اور درست کوریج کے ساتھ لوگوں تک پہنچنے میں مدد کرے گا۔انہوں نے مزید کہا کہ ہماری خواہش ہے کہ اُن ہنرمند دفاعی صحافیوں کا ایک پول تیار کیا جائے، جو مسلح افواج کو تمام سطحوں پر سمجھتے ہیں۔
رکشا راجیہ منتری نے ڈی سی سی 2019ء کی کامیاب تکمیل پر ٹرینی صحافیوں کو سرٹیفکیٹ اور میڈلز سے بھی نوازا۔
شرکت کرنے والے میڈیا اہلکاروں نے ڈائریکٹوریٹ برائے رابطہ عامہاور وزارت دفاع کا اس بات کے لئے شکریہ ادا کیا کہ انہیں مسلح افواج کے سینئر افسران کے ساتھ قریب سے ملاقات کرنے، تبادلہ خیال کرنے، فارورڈ لوکیشنز کو دیکھنے اور فوجی آلات کو قریب سے دیکھنے کا منفرد موقع فراہم کیا گیا ۔ انہوں نے کہا کہ کورس کے دوران انہیں جو ایکسپوزر ملا ہے، اس سے ان کے نقطہ نظر میں وسعت آئی ہے۔
جناب ستانشو کر، پرنسپل ڈائریکٹر جنرل، پریس انفارمیشن بیورو، جناب اے بھارت بھوشن بابو، اے ڈی جی، ڈی پی آر اوروزارت دفاع کےدیگر سینئر افسران اس موقع پر موجود تھے۔
ڈیفنس کاریسپونڈنٹس کورس  ڈی پی آر کے زیر اہتمام منعقد ایک انتہائی مشہور کورس ہے۔ اس کورس کا انعقاد 26 اگست تا 19ستمبر 2019ء کیا گیا تھا۔ملک بھر سے 32 صحافیوں نے اس کورس میں حصہ لیا تھااور انہیں 4 موڈیولز میں سخت ٹریننگ دی گئی تھی۔یہ موڈیول ہیں-بحریہ اور کوسٹ گارڈ لیگ ممبئی میں، فضائیہ لیگ چنڈی گڑھ اور امبالہ میں، آرمی لیگ جموں و کشمیر میں اور ایم او ڈی لیگ دہلی اور قومی راجدھانی خطہ میں۔
وزارات ثقافت
دو روزہ عالمی بودھ اجلاس 2023 نئی دہلی اعلامیہ کے ساتھ اختتام پذیر ہوا
اجلاس میں یہ نتیجہ اخذ کیا کہ امن انسانی خوشی اور فلاح بہبود کی بنیاد ہے
دو روزہ عالمی بودھ اجلاس 2023 آج نئی دہلی میں نئی دہلی اعلامیہ کے ساتھ کامیابی کے ساتھ اختتام کو پہنچا۔ اس سے قبل 20 اپریل 2023 کو وزیر اعظم جناب نریندر مودی نے اس سربراہ اجلاس کا افتتاح کیا تھا۔ مذکورہ اعلامیہ ان نکات کو تقویت دیتا ہے جن نکات کو وزیراعظم نے اپنے افتتاحی خطاب میں اجاگر کیا تھا۔
عالمی بودھ سربراہ اجلاس میں جن موضوعات پر توجہ مرکوز کی گئی ان میں عالمگیر اقدار کو پھیلانا اور اسےاندرونی بنانے کے طریقوں کو اپنایا جانا نیز مل کر کام کرنے کے طریقے تلاش کرنے، اندرون ملک اور عالمی سطح پر درپیش اہم چیلنجوں سے نمٹنے اور دنیا کے مستقبل کے لیے ایک پائیدار ماڈل پیش کرناشامل تھا۔
اس بات پر عام اتفاق قائم کیا گیا کہ مہاتما بدھ کے ان بنیادی اصولوں کواجاگر کرنے اور اس پر کام کرنے کی ضرورت ہے جو امن، فلاح و بہبود، ہم آہنگی اور عالمگیر امن کے لیے ہمدردی کے پیغام کے تناظر میں تحریک اور رہنمائی فراہم کر سکتے ہیں:
1. مقصد: موجودہ عالمی منظر نامے میں نسل انسانی کو تنازعات، احساس کمتری، لالچ، خود غرضی اور بے یقینی سے پاک زندگی گزارنےکی بہت ضرورت ہے۔ ہمیں اپنی ذاتی زندگی اور عالمی سطح پر امن اور ہم آہنگی کی اشد ضرورت ہے۔ عقائد اور فلسفہ بین المذاہب مکالمے، ہم آہنگی اور عالمگیر امن بدھ دھا م کے یہ چار ستون بہترین رہنما ہیں۔
2. امن: ہم نے یہ بات تسلیم کی ہے کہ امن انسانی خوشی اوربھلائی کی بنیاد ہے ،اور یہ کہ تنازعات اور تشدد امن کے لیے اہم خطرات ہیں۔ ہم تمام اقوام، تنظیموں اور افراد سے اپیل کرتے ہیں کہ وہ تنازعات، تشدد اور جنگ سے پاک دنیا کی تشکیل کے لیے کام کریں۔
3. ماحولیات سےمتعلق پائیداری: ہم تسلیم کرتے ہیں کہ ماحولیاتی انحطاط آج انسانیت کو درپیش سب سے اہم چیلنجوں میں سے ایک ہے۔ ہم ماحول کے تحفظ اور پائیدار ترقی کو فروغ دینے کے اپنے عزم کا اعادہ کرتے ہیں۔ ہم حکومتوں اور افراد پر زور دیتے ہیں کہ وہ کاربن کے اخراج کو کم کرنے، حیاتیاتی تنوع کے تحفظ اور آئندہ نسلوں کے لیے قدرتی وسائل کے تحفظ کے لیے اقدامات کریں۔
4. فلاح و بہبود: ہم تسلیم کرتے ہیں کہ حقیقی خوشی اندرونی سکون اور اطمینان سے پیدا ہوتی ہے۔ ہم ان افراد کی حوصلہ افزائی کرتے ہیں کہ جو ذہن سازی، ہمدردی اور دانشمندی کو فروغ دیتے ہیں ،اوریہ خوشی اور بہبود کو فروغ دینے کے لیے نہایت ضروری ہیں۔
5. بودھ مت کی زیارت موجودہ وراثت کے طور پر: ہم بودھ مت کی یاترا کی اہمیت کو ایک موجودہ ورثہ کے طور پر تسلیم کرتے ہیں جو روحانی ترقی، ثقافتی تفہیم اور سماجی ہم آہنگی کو فروغ دیتا ہے۔ ہم حکومتوں سے مطالبہ کرتے ہیں کہ وہ بودھ مت کے مقدس مقامات کی تحفظ اور سلامتی کو یقینی بنائیں اور تمام پس منظر کے لوگوں تک ان کی رسائی کو فروغ دیں۔
6. سفارشات: انسانی رویہ میں فطرت کے بارے میں ایک مثالی تبدیلی کی بے حد ضرورت ہے۔ تمام حساس انسانوں کی فلاح و بہبود کے لیے بودھ تعلیمات پر عمل کرتے ہوئے، سنگھ کے اراکین، بودھ رہنما، اسکالر، پیروکار اور ادارے اس کثیر الجہتی بحران سے نمٹنے میں اہم اور موثر کردار ادا کر سکتے ہیں۔ سلسلے وارسالانہ عالمی بودھ اجلاس اس سمت میں ایک اہم قدم ہے۔
7. نالندہ:نالندہ یونیورسٹی 5ویں اور 12ویں عیسوی صدی کے درمیان تقریباً 700 سالوں تک دھم کی تعلیمات کی سب سے بڑی جگہوں میں سے ایک جگہ ہے جو یونیورسٹی کی تعلیم کے جدید نظام سے پہلے کی ہے۔ یہ اہمیت کی حامل تعلیم اور کردار سازی کے لیے مشہور تھی۔ مذکورہ اقدار کو نوجوانوں میں ابھارنے کی ضرورت ہے تاکہ معاشرے کا ’’واسودیو کٹمبکم‘‘ کے نظریہ کے ساتھ احیا ءکیا جاسکے۔
وزارت دفاع
میری ٹائم انفارمیشن شیئرنگ ورکشاپ 2019
نئیدہلی11جون۔ ہندوستانی سمندری خطے  میں سمندروں کی سلامتی اورتحفظ عالمی تجارت اور متعدد ملکوں کی اقتصادی خوشحالی کے لئے انتہائی اہم ہے ۔ پیمانہ ، سمندر کی سطح پر وسعت اور سرگرمیوں کی کثیر قومی نوعیت کی وجہ سے سمندری سلامتی کے لئے ایک اجتماعی نقطہ نظر اختیار کیاجانا ضروری ہوجاتا ہے۔اس بات کو پیش نظر رکھتے ہوئے انفارمیشن فیوژن سینٹر – انڈین اوشن ریجن  گروگرام کا آغاز قابل احترام وزیر دفاع نے 18دسمبر کو کیا تھا،جس کا مقصد خطےمیں سمندری تحفظ اور سلامتی میں اضافہ کرنا تھا۔ مرکزنے اب تک 16 سے زیادہ ممالک اور 13 بین الاقوامی سمندری سلامتی سے وابستہ ایجنسیوں کے ساتھ روابط قائم کئے ہیں۔
آئی اوآر میں سمندری اطلاعات سے متعلق بہترین طور طریقوں کو مشترک کرنے اور سمندری سلامتی کو درپیش خطرات کی بہتر سمجھ کے لئے ہندوستانی بحریہ آئی ایف سی - آئی اوآر میں 12سے 13 جو ن 2019 کے دوران ایک میری ٹائم انفارمیشن شیئرنگ ورکشاپ  یعنی سمندری اطلاعات مشترک کرنے سے متعلق ورکشاپ کی میزبانی کررہی ہے۔تقریباََ 30 ملکوں کے 50سے زیادہ مندوبین اس ورکشاپ میں شرکت کریں گے۔اس تقریب میں جوسرگرمیاں انجام دی جائیں گی ، ان میں شریک ملکوں سے تعلق رکھنے والے موضوع کے ماہرین کے ذریعہ تبادلہ خیال ، سمندری قزاقی ، انسانوںاور منشیات کی اسمگلنگ اور ان خطرات سے نمٹنے کے قانونی پہلوؤں جیسے امور شامل ہیں۔ ورکشاپ کے ایک جزو کے طور پر ایک ٹیبل ٹاک انفارمیشن شئیرنگ ایکسرسائز بھی ہوگی۔ہندوستانی بحریہ کے نائب سربراہ اس ورکشاپ کا افتتاح کریں گے۔
۰۰۰۰۰۰۰۰۰۰۰۰۰۰۰۰۰۰۰۰۰
U-2376
(Visitor Counter : 77